ཇེན་ལགས་ཤེས་བྱའི་གནས་ཐམས་ཅད་ལ་སྤྲོ་བ་ཡོད་ཅིང་མི་ཐམས་ཅད་ལ་བརྩེ་བ་དང་ལྡན་མོད་ཕ་རོལ་པོའི་བཀག་རྒྱ་དང་མོས་པ་བསྟུན་འདོད་གཏན་ནས་མེད་པས་དེའི་ཕྱིར་ཁོས་གཉེན་སྒྲིག་དང་ཆབ་སྲིད་ལ་ཁ་ཡ་བྱེད་མ་འདོད་པ་རེད།ཆབ་སྲིད་སྐྱོང་མཁན་མང་པོས་ཁོ་རང་འགུག་འདོད་པ་ལྟར་བུ་མོ་མང་པོའང་ཁོ་ལ་དགའ་མྱོང་ཡོད་པ་རེད།ཧིན་རྡུའི་གླིང་ཆེན་པ་ལི་ཡི་ཝུ་པུ་ས་ཆར་ང་རང་ར་ན་ཧེལ་མིདང་འཕྲད་ཅིང་མོས་ཁོ་ཧྥེ་འཐུང་ས་རུ་ང་ལ་དེ་ལྟར་ལབ་ཅིང་ཅི་ཞིག་བོར་སོང་བའི་ཚུལ་བཟུང་འདུགཧིན་རྡུའི་ཕྱི་འབྲེལ་དཔོན་པོའི་བུ་མོ་འདི་ལ་ལོ་རབས་བརྒྱད་ཅུའི་ནང་དུ་ཇེན་ལགས་ཀྱིས་རིན་མེད་པར་བོད་ཀྱི་ནང་བསྟན་ལོ་གཅིག་ལ་ཁྲིད་ཅིང་དེའི་ཕྱིས་ཀྱང་གཉིས་ཀ་རྒྱ་གར་དུ་ལན་མང་ཐུག་ཡོད་པ་རེད།